ইন্দোনেশিয়া
ইন্দোনেশিয়া দক্ষিণ-পূর্ব এশিয়ার একটি দ্বীপ রাষ্ট্র। ল্যাটিন ইন্ডাস থেকে ইন্দোনেশিয়া শব্দটি এসেছে। ল্যাটিন শব্দটির অর্থ দাঁড়ায় দ্বীপ। ডাচ উপনিবেশের কারণে তাদের দেয়া নামটি ওই অঞ্চলের জন্য প্রচলিত হয়। ১৯০০ সাল থেকে জায়গাটি ইন্দোনেশিয়া নামে পরিচিতি পায়। প্রায় ৫,০০০ দ্বীপের সমন্বয়ে গঠিত এই দেশটি পৃথিবীর বৃহত্তম মুসলিম সংখ্যাগরিষ্ঠ রাষ্ট্র। এর রাজধানীর নাম জাকার্তা। সরকারী ভাবে ইন্দোনেশিয়ার নাম ইন্দোনেশীয় প্রজাতন্ত্রী (ইন্দোনেশীয় ভাষায় "Republik Indonesia").
ইন্দোনেশিয়া-পানামা সম্পর্ক
পানামাতে অবস্থিত ইন্দোনেশিয়া দূতাবাস কতিপয় অনুষ্ঠানে, পানামার কাছে ইন্দোনেশীয় সংস্কৃতি তুলে ধরেছে.। ২০১৩ সালের ২৮ আগস্ট এরকম এক কূটনৈতিক পর্যায়ের অনুষ্ঠানে ইন্দোনেশীয় দূতাবাস নিজেদের সংস্কৃতি তুলে ধরে। এর মধ্যে ছিল বালির বিয়ের কনের পোশাক, ছবি এবং সাজসজ্জা। এর সাথে ছিল বালির ঐতিহ্যবাহী সঙ্গীত, ইন্দোনেশিয়ার বিভিন্ন অঞ্চলের ছবি এবং ইন্দোনেশীয় খাবার পরিবেশন করা হয়। 
এছাড়াও আটলাপা কনভেনশন সেন্টার এ অনুষ্ঠিত এক ফ্যাশন সপ্তাহে, ইন্দোনেশিয়ার ঐতিহ্যবাহী পোশাক, বাটিক, ইকাট এর প্রদর্শনী হয়। পানামায় অনুষ্ঠিত কোন অনুষ্ঠানে এটিই ছিল, ইন্দোনেশীয় কোন পোশাকের প্রথম প্রদর্শনী।সেই অনুষ্ঠানে পানামার ফ্যাশন ডিজাইনার ইজাবেল কাচিন বাটিক এবং ইকাট কে তাঁর কাজের মধ্যে ব্যবহার করেন এবং এরকম ১৫ টি পোশাক প্রদর্শন করেন। পানামাতে ইন্দোনেশিয়াকে পরিচিত করার এসকল প্রচেষ্টা, ইন্দোনেশিয়া এবং পানামা এর সম্পর্ক আরও শক্তিশালী করতে গুরুত্বপূর্ণ ভূমিকা রাখে।